b'\n_START_ARTICLE_\nTerviurenas\n_START_SECTION_\nPrie\xc5\xbei\xc5\xabra\n_START_PARAGRAPH_\nPer da\xc5\xbenai \xc5\xa1ukuojant \xc5\xa1un\xc4\xaf galima sugadinti paviln\xc4\x99. Besi\xc5\xa1eriant\xc4\xaf \xc5\xa1un\xc4\xaf patartina \xc5\xa1ukuoti retomis \xc5\xa1ukomis, kad kailis atrodyt\xc5\xb3 dailiau.\n_START_SECTION_\nCharakteris\n_START_PARAGRAPH_\n\xc5\xa0ie \xc5\xa1unys energingi, b\xc5\xabdrus, suman\xc5\xabs, guv\xc5\xabs.\n_START_SECTION_\nDres\xc5\xabra\n_START_PARAGRAPH_\nDar ma\xc5\xbeas terviurenas turi i\xc5\xa1mokti pasitik\xc4\x97ti savimi. Patartina vestis j\xc4\xaf \xc4\xaf naujas vietas ir pratinti prie kit\xc5\xb3 \xc5\xbemoni\xc5\xb3 bei gyv\xc5\xabn\xc5\xb3. Reikia saugoti, kad jo niekas neg\xc4\x85sdint\xc5\xb3 ir neskriaust\xc5\xb3. Greitai i\xc5\xa1moksta komand\xc5\xb3 ir puikiai suvokia \xc5\xa1eimininko balso intonacijas. Mu\xc5\xa1ti \xc5\xa1un\xc4\xaf ir r\xc4\x97kti ant jo nereikia, tai neduoda norimo efekto. Terviuren\xc4\x85 reikia aukl\xc4\x97ti \xc5\xa1velniai, bet ry\xc5\xbetingai. Tinka \xc4\xafvarioms \xc5\xa1un\xc5\xb3 sporto rungtims, ypa\xc4\x8d vikrumo kamuoliuko gaudymo var\xc5\xbeyboms.\n_START_SECTION_\nElgesys su kitais gyv\xc5\xabnais ir \xc5\xbemon\xc4\x97mis\n_START_PARAGRAPH_\nSutaria su kitais \xc5\xa1unimis, kat\xc4\x97mis ir kitais naminiais gyv\xc5\xabnais, ypa\xc4\x8d jei prie j\xc5\xb3 buvo pratinamas i\xc5\xa1 ma\xc5\xbeens. Sutaria ir su vaikais, jei \xc5\xa1ie jo neskriaud\xc5\xbeia. Nepa\xc5\xbe\xc4\xafstam\xc5\xb3 \xc5\xbemoni\xc5\xb3 vengia.\n_START_SECTION_\nMank\xc5\xa1ta\n_START_PARAGRAPH_\nKad terviurenas b\xc5\xabt\xc5\xb3 ramus, jam reikia pakankamai mank\xc5\xa1tintis. M\xc4\x97gsta \xc5\xbeaisti kamuoliuku ir atne\xc5\xa1ti daiktus.\n_START_SECTION_\nPastabos\n_START_PARAGRAPH_\nGriunendalis ir Terviurenas \xe2\x80\x93 tai belg\xc5\xb3 aviganio veisl\xc4\x97s. Kanadoje ir JAV jos dar nepripa\xc5\xbeintos kaip atskiros veisl\xc4\x97s. Amerikos veislyn\xc5\xb3 klubas, kartu su savo at\xc5\xa1akomis Australijoje ir Naujojoje Zelandijoje, terviurenus laiko atskira veisle.'